Във връзка с постъпили уведомления и допълнителна информация с вх. № ОВОС-1670-7/04.11.2024г. за инвестиционно уведомление (ИП): **„Увеличаване на количеството на депонираните отпадъци в Клетка №2 (промяна на параметри в Решение № ПВ-9-ПР/2022г.), рекултивация на Клетка №1 и промяна в управлението на отпадъчните водни потоци на площадката и добавяне на нови кодове образувани отпадъци на Депо за неопасни отпадъци и Инсталация за биологично третиране по закрит способ на смесени битови отпадъци“** в УПИ I, кв.67 и УПИ III, кв.67, с. Шишманци, общ. Раковски, обл. Пловдив и писмо изх. № ПУ-01-1037(1)/03.12.2024г. на Басейнова Дирекция Източнобеломорски район Пловдив, с възложител **ОБЩИНА ПЛОВДИВ**, основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

1. Инвестиционно предложение се явява изменение на дейност попадаща в обхвата на т. 11, буква „б“ от Приложение № 2 от *Закона за опазване на околната среда* /ЗООС/ и на основание чл. 93, ал. 1, т. 2 от същия закон подлежи на **преценяване на необходимостта** **от извършване на ОВОС**.

**ІІ. Относно приложимата процедура по реда на чл. 31 от Закона за биологичното разнообразие (ЗБР):**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000291 „Гора Шишманци“.

Копие на писмото е изпратено до Община Раковски, Кметство с. Шипманци, БД ИБР, Областна управа на град Пловдив

Отговорено от РИОСВ-Пловдив на 06.12.2024г.